463.06 REGOLAMENTI DWAR SUSSIDJU FUQ IR-RATA TAL-IMGĦAX FUQ SELF (GUESTHOUSES, HOSTELS, LUKANDI U RISTORANTI) L-AVVIŻ LEGALI 531 tal-2010. L-AVVIŻ LEGALI 531 tal-2010. 1. Titolu. It-titolu ta’ dawn ir-regolamenti hu Regolamenti dwar Sussidju fuq ir-Rata tal-Imgħax fuq Self (Guest Houses, Hostels, Lukandi, Rziezet u Ristoranti). Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Intrapriża ta’ Malta; Kap. 463. Kap. 463. "bank " tfisser bank kif hemm fl-Att dwar il-Kummerċ Bankarju; Kap. 371. Kap. 371. "guesthouse" tfisser guesthouse, kif imfissra u mogħtija liċenza biex topera bħala tali taħt l-Att dwar Servizzi tal-Ivvjaġġar u tat-Turiżmu għal Malta; Kap. 409. Kap. 409. "hostel" tfisserhostel, kif imfissra u mogħtija liċenza biex topera bħala tali taħt l-Att dwar Servizzi tal-Ivvjaġġar u tat-Turiżmu għal Malta; Kap. 409. Kap. 409. "impriża " tfisser impriża kif imfissra fl-Att; "impriża kbira", "impriża ta’ daqs medju " , u "impriża żgħira" għandhom it-tifsira mogħtija lilhom bl-Anness I mar-Regolament tal-Kummissjoni (KE) Nru 800/2008 tas-6 ta’ Awwissu 2008 li jiddikjara ċerti kategoriji ta’ għajnuna bħala kompatibbli mas-suq komuni (Ir-Regolament għal Eżenzjoni Āenerali S]iħa) kif hemm fl-Artikoli 87 u 88 tat-Trattat; "istituzzjoni finanzjarja " tfisser istituzzjoni finanzjarja kif imfissra fl-Att dwar l-Istituzzjonijiet Finanzjarji; Kap. 376. Kap. 376. " il-Korporazzjoni " tfisser l-Intrapriża ta’ Malta stabbilita taħt l-Att; " Linji Gwida " tfisser dawk il-linji gwida li jistgħu jiġu pubblikati mill-Korporazzjoni minn żmien għal żmien kif hemm fl-Att; "lukanda " tfisserlu kanda kif imfissra u mogħtija liċenza biex topera bħala tali taħt l-Att dwar Servizzi tal-Ivvjaġġar u tat-Turiżmu għal Malta; Kap. 409. Kap. 409. " proġett ta’ investiment eliġibbli " tfisser proġett li jwassal għal titjib fl-arredament jew fil-livell ta’ guesthouse, hostel, lukanda, razzett jew ristorant jew għall-akkwist ta’ makkinarju, apparat jew strumenti ġodda biex jiġu użati fl-operat ta’ guesthouse, hostel, lukanda, razzett jew ristorant, hekk li dak il-proġett ikun approvat mill-Korporazzjoni taħt dawn ir-regolamenti u kif jista’ jiġi stabbilit fil-Linji Gwida, li fir-rigward ta’ dak il-proġett ikunu ntefqu spejjeż eliġibbli u li dak il-makkinarju, apparat jew strumenti ġodda jinżammu fi ħdan in-negozju għal tal-inqas ħames snin jew għal xi perjodu iqsar kif il-Korporazzjoni tqis li jkun xieraq minħabba fix-xorta tal-proġett: Iżda proġett ta’ investiment m’għandux jiġi ttrattat bħala proġett ta’ investiment eliġibbli jekk ikun marbut ma’: (a) akkwist ta’ art jew proprjetà; (b) pagi; (ċ) spejjeż operattivi; "razzett " tfisser post għall-btala li jkun mibni u komplut biex jirrappreżenta razzett tipiku Malti, li jkun sitwat f’area li tkun taqbel ma’ ambjent ta’ razzett; " ristorant" tfisser stabbiliment li jipprovdi l-ikel kif imfisser fir-Regolamenti dwar Stabbilimenti li Jipprovdu l-Ikel, u li jkollu liċenza biex jopera bħala tali taħt l-Att dwar Servizzi tal-Ivvjaġġar u tat-Turiżmu għal Malta; " spejjeż eliġibbli " tfisser spiża ta’ xorta kapitali li ssir bħala parti minn proġett ta’ investiment eliġibbli. 3. Sussisdji fuq imgħax fuq is-self. (1) Meta l-Korporazzjoni tkun sodisfatta illi f’każ ta’ impriża li teżerċita f’Malta, xi kummerċ jew negozju li jkun primarjament jikkonsisti fil-ġestjoni jew tmexxija ta’ guesthouse, hostel, lukanda, razzett jew ta’ ristorant, jkollha l-ħsieb li twettaq proġett ta’ investiment eliġibbli, kif ikun ġie approvat mill-Korporazzjoni, il-Korporazzjoni tista’ tissussidja r-rata tal-imgħax li jitħallas mill-impriża fuq is-self li dik l-impriża tista’ tieħu biex tiffinanzja spejjeż eliġibbli li għandhom jintefqu bħala parti minn dak il-proġett ta’ investiment eliġibbli: Iżda dan il-benefiċċju jiġi kkalkulat fuq l-ispejjeż eliġibbli li jkunu saru bejn l-1 ta’ Āunju 2010 sal-31 ta’ Diċembru 2013. (2) Is-sussidju msemmi fis-sub regolament (1) għandu jkun tali li jiżgura li r-rata ta’ mgħax li l-impriża jkollha effettivament tħallas m’għandhiex tkun teċċedi r-rata ta’ mgħax li tasal għaliha billi jitnaqqsu bejn punt perċentwali wieħed u tliet punti perċentwali mir-rata ta’ mgħax mħallsa lill-bank jew lil xi istituzzjoni finanzjarja. (3) Is-sussidju fuq l-imgħax fuq is-self li jista’ jiġi mogħti kif imsemmi f’dan ir-regolament għandu jkun japplika biss għal mgħax li jitħallas matul l-ewwel ħames snin ta’ perjodu ta’ self fuq ammont ta’ self li m’għandux jeċċedi s-somma ta’ seba’ miljun euro (€ 7,000,000) f’każ ta’ impriża li tkun topera bħala guesthouse, hostel, lukanda jew razzett u fuq somma ta’ self li ma teċċedix is-somma ta’ ħames mittelfeuro (€ 500,000) f’każ ta’ impriża li topera bħala ristorant. (4) Self li jikkwalifika għal sussidju fuq ir-rata tal-imgħax ikkontemplat b’dan ir-regolament għandu jkun self mogħti minn banek u istituzzjonijiet finanzjarji oħra. 4. Intensità tal-għajnuna. L-għajnuna li tingħata kif hemm fir-regolament 3 m’għandhiex teċċedi ħamsin fil-mija (50 %) tal-ispejjeż eliġibbli fil-każ ta’ impriżi żgħar, erbgħin fil-mija (40 %) tal-ispejjeż eliġibbli fil-każ ta’ impriżi ta’ daqs medju u tletin fil-mija (30 %) tal-ispejjeż eliġibbli fil-każ ta’ impriżi kbar. 5. L-aħħar ġurnata biex jiġu preżentati applikazzjonijiet għall-assistenza. Applikazzjonijiet għall-assistenza taħt dawn ir-regolamenti għandhom jaslu għand il-Korporazzjoni mhux aktar tard mill-31 ta’ Diċembru, 2013.